Hohner-Konservatorium
S Hohner-Konservadorium z Trossenga ischt a Hochschuel fir a musikalischs Studiom mit em Sitz en dr Hohnerstrôß 4/1. Dr Schwerpunkt leit em Bereich Akkordeon. Dui Eirichdong hôt d Form vo ra Gsellschaft mit beschrenkder Hafdong (GmbH). D Gsellschafder send d Firma Hohner Musikinstrumente GmbH & Co. KG, d Stadt Trossenga ond dr Landkreis Tuddlenga. Vo de Musikhochschuela en Deitschland ischt s Hohner-Konservadorium oina vo de jengere; grendet wôrra isch se nemlich erscht vôr rond ama dreivirdl Jôhrhondert, em Jôhr 1931.

Ausbildongsgeng 
 Vorsemeschder zor Vorbereidong uff d Aufnahmepriafong
 Elektronische Taschdainschdrument, zom Beischbiil Keyboard ond Synthesizer
 Elementare Musikpädagogik
 Ausbildong vo Solischda – dô drfir kommet bloß ganz Hochbegabde en Frôg
 Leidong vo-ma Akkordeon-Orkeschder
 Ausbildongsgang Mundharmonika
 Akkordeon-Jazz ond Popularmusik
 Musikbearbeidong
Mr braucht mendeschdens a Studiom vo sechs Semeschder, om an Abschluss vo-ma staatlich priafda Musikpädagoga macha zo kenna.

Hauptfach-Dozenda 
Am Hohner-Konservadorium lehret 21 hauptamtliche Manna ond Fraua. Zuasätzlich geits noh – wia des bei jedra Hochschuel dr Fall ischt – a ganza Roihe vo Gaschtdozenda. Dr bekanndeschde vo de selle ischt viile Jôhr lang dr Hubert Deuringer gwäa.

Litradur 
 Wolfgang Eschenbacher: Das Hohner-Konservatorium Trossingen. Die Geschichte einer besonderen Ausbildungsstätte für Musiklehrer. Springer Verlag 2000, ISBN 978-3-9802675-2-6

Weblink 
 D Webseit vo dera Hochschuel

Fuaßnoda ond oinzlne Nôchweis 

Hochschuel z Bade-Wirttebärg
Landkreis Duttlinga